# הבהרה : מועד האחרון להגשה נדחה לתאריך 6.12.2017 עד השעה 13:00

## הנדון: מכרז פומבי עם בחינה דו-שלבית מספר 03/2017, לקבלת שירותים לניהול מאגדים - מענה לשאלות הבהרה

1. להלן תמצית השאלות שהופנו לרשות הלאומית לחדשנות טכנולוגית (להלן: "הרשות" בקשר עם המכרז שבנדון, בצירוף התייחסות הרשות לשאלות:

| **מספר סידורי** | **הסעיף הרלוונטי במסמכי המכרז / בהסכם / בנספח** | **השאלה** | **תשובה** |
| --- | --- | --- | --- |
| **מסמכי המכרז** | | | |
|  | 14.2 | באמות המידה של שלב ניקוד האיכות נקבע כי תואר שלישי בתחום טכנולוגי רלוונטי לפעילות המאגד מקנה 10 נקודות ותואר שני 5 נקודות.  המסקנה היא כי אדם שברשותו תואר ראשון בלבד בתחום הרלוונטי ומצד שני הוא מומחה בעל שיעור קומה בתחום מתחיל את הניקוד מציון 40. הניקוד  של הסעיף הניהולי הוא יחסי (כלומר בעל הצעה שיש לו ותק בניהול הגבוה ביותר יקבל ציון 10 מתוך 20 הנקודות והאחרים יקבלו ציונים נמוכים יותר). כך לדוגמה, אם אדם הינו בעל 40 שנות ניסיון בתחום והוא גם מומחה בעל שיעור קומה בתחום, וישנו אדם אחר בעל 42 שנות ניסיון, הרי שהאדם בעל 40 שנות ניסיון יקבל קצת פחות מ 10 נקודות, ובמקרה שאין לו תואר שני הוא יעוף מהתחרות.  השאלה היא אם אמות מידה כאילו מבטיחות שייבחר המועמד הטוב ביותר. לעניות דעתי התשובה היא לא, ושלב הראיונות האישיים כולל שיחות עם ממליצים ינבאו טוב יותר  איזה מועמד יתפקד טוב יותר כמנהל מאגד.  אודה לכם באם תשקלו  לשנות את הקריטריון למעבר לשלב הראיונות, כך שחוסר תואר שני בתחום לא יגרום להוצאת מועמדים מהמכרז. לדוגמה, אם תשקלו לשנות את הקריטריונים כך שהסף למעבר לשלב הראיונות לא יהיה 40 נקודות אלא 35 נקודות. | הבקשה מקובלת.  ציון הסף למעבר לשלב הריאיון, כמפורט בסעיף 14.3 למסמכי המכרז, יהיה 35 נקודות ולא 40 נקודות. סעיפים 14.2 ו-14.3 למסמכי המכרז יתוקנו בהתאם. |
| **הצהרה ביחס לאמור המידה - נספח ו' למסמכי המכרז** | | | |
|  |  | בנספח ו' אנו אמורים לפרט מהו הוותק הניהולי וכיצד נצבר, כמו גם את ההיכרות עם תחום פעילותו של המאגד. פירוט הוותק הניהולי וכיצד נצבר וכן מידת ההיכרות עם תחום הפעילות של המאגד תופסים יותר מקום מאשר ישנו בטופס נספח ו'. לפיכך מבוקש אישורכם להוסיף דף עד שניים לכל אחד מהסעיפים דלעיל . | הבקשה איננה מקובלת.  המציעים נדרשים צריך להתכנס למסגרת שנקבעה, ולפרט את הפרטים היותר רלוונטיים, שיצביעו על הוותק והניסיון הנדרשים במסגרת זו. |
| **כללי** | | | |
|  |  | באתר רשות החדשנות, בדף "מכרז פומבי דו שלבי מס. 03.2017 לקבלת שירותים לניהול מאגדים", הקישור ל"[מסמכי מכרז מנהל מאגדים](https://innovationisrael.org.il/sites/default/files/%D7%94%D7%A1%D7%9B%D7%9D%20%D7%A0%D7%A1%D7%A4%D7%97%20%D7%9C%D7%9E%D7%9B%D7%A8%D7%96%20%D7%9E%D7%A0%D7%94%D7%9C%D7%99%20%D7%9E%D7%90%D7%92%D7%93%D7%99%D7%9D-%D7%A1%D7%95%D7%A4%D7%99.pdf)" מוביל ל"הסכם נספח". אודה על תיקון התקלה, על מנת שאפשר יהיה למלא את מסמכי המכרז. | התקלה תוקנה יום לאחר פרסום המכרז באתר הרשות. |
|  |  | מה פירוש מכרז דו שלבי? | מכרז פומבי עם בחינה דו-שלבית, לפי תקנה 17ד. לתקנות חובת המכרזים, תשנ"ג-1993, הכולל הגשה נפרדת של הצעת המחיר מיתר חלקי ההצעה, כאשר הצעות המחיר תיפתחנה רק לאחר מתן ניקוד האיכות לכל ההצעות. |
|  |  | האם ניתן לשלוח את מסמכי המכרז במייל? | לא, נדרש להגיש את ההצעה בתיבת המכרזים של הרשות בתוך מעטפה סגורה, בהתאם למפורט בסעיף 20 למסמכי המכרז. |

1. בכל מקרה של סתירה בין האמור במסמך זה ובין האמור במסמכי המכרז, לרבות הסכם ההתקשרות, על נספחיהם, יגבר האמור במסמך זה.
2. מסמך זה מהווה חלק בלתי נפרד ממסמכי המכרז.

# 